google/wiki40b huggingface dataset:
Clear Creeki maakond

Ajalugu

Clear Creeki maakond on üks neist algsest 17 maakonnast, mis asutati Colorado seadusandliku kogu poolt 1. novembril 1861 ning on koos Gilpini maakonnaga ainsad kaks, mis on püsinud muutumatult oma algsetes piirides. Algul oli maakonna halduskeskus Idaho Spring, 1867. aastal sai keskuseks Georgetown.
Leonid Andrejev

Leonid Nikolajevitš Andrejev (vene Леонид Николаевич Андреев; 9. august 1871 Orjol – 12. september 1919 Neivola, Soome (tänapäeval Gorkovskoje, Leningradi oblast)) oli vene kirjanik.
Tema jutustuse "Jutt seitsmest ülespoodust" tegelane on eestlane Ivan Jaanson.

Perekond

Tema poeg Daniil Andrejev, kelle ristiisa oli Maksim Gorki ja kes sai ise kirjanikuks.
Harkader

Harkader on künnitööriist, millel on suur kaheharuline künnipuu koos mulda pöörava lusikaga.
Harkader jõudis Baltimaile II aastatuhande algul pKr. Ta võimaldas teha senisest tõhusamat pöörkündi ning seepärast tõrjus ta ajapikku konksadra ja vannasadra Lääne-Eestisse ja saartele, kus olid õhemad mullad. Harkatra kasutati sügavamate muldade korral, esmalt peamiselt alemaadel, hiljem ka põlispõldudel. Harkadra künnipuu harude otsa pandi sahkrauad, mulda pööravat lusikat sai ühelt sahkraualt teisele ümber tõsta. Sellel adral on suhteliselt lühikesed aisad, hobune rakendati ette pikkade nöörist rahketega. Säärast atra oli hõlpus tõsta üle alemaal rohkesti leiduvate puujuurte, kändude või kivide. Kuna Põhja- ja Kesk-Eestis olid raskemad mullad, ühendati neis paigus konksadra ja harkadra eri osad uueks, oludele sobivamaks adratüübiks.
Harkadra tõrjus 19. sajandil kõrvale hõlmader, 20. sajandil kasutati harkatra kartuliharimisriistana.
Spandau Ballet

Spandau Ballet (inglise hääldus: [ˈspændaʊ ˈbæl.eɪ]) on 1979. aastal tegevust alustanud uusromantistlik Inglise ansambel. Bändi klassikalisse koosseisu kuuluvad kitarristid Gary ja Martin Kemp, laulja Tony Hadley, saksofonist Steve Norman ja trummar John Keeble. Veel on bändis olnud bassimängijad Michael Ellison ja Richard Miller. Spandau Ballet' tuntuimad laulud on "True", "Gold", "Chant No. 1", "Only When You Leave" ja "Lifeline".
YouTube

YouTube on veebisait, kuhu selle kasutajad saavad videoid üles laadida, jagada ja vaadata. 
Multimeediumiteenuse pakkuja veebis ja veebisaidi omanik on Alphabet Inc. – sama firma, millele kuulub ka Google.
YouTube'i aktiivseid kasutajaid, kes ise videoid üles laadides sisu loovad, nimetatakse juutuuberiteks (inglise keeles youtuber). Mitmed juutuuberid kasutavad oma videokanalit videopäevikuna (videoblogina), postitades enam-vähem korrapäraselt videoid oma elust või hobist.
YouTube'i asutasid 2005. aasta veebruaris kolm endist PayPali töötajat Steve Chen, Chad Hurley ja Jawed Karim. YouTube'i esimene peakontor asus Silicon Valleys San Mateos. Veebisait alustas tööd 14. veebruaril 2005. YouTube'i esimene video oli 19 sekundi pikkune "Me at the zoo" – Jawed Karim San Diego loomaaias elevantide juures. 2006. aasta novembris omandas Google YouTube'i 1,65 miljardi USA dollari eest. Sealtpeale on YouTube Google'i tütarfirma.
2016. aasta mais oli YouTube külastatavuselt teine veebisait maailmas ja Eestis kolmas.
YouTube'i vaadatuim video oli 2011. aasta mais avaldatud Justin Bieberi muusikavideo laulule "Baby" (9. detsembriks 2016 oli seda vaadatud 1 502 646 027 korda). Aastal 2012 ületas selle vaatajate arvult "Gangnam Style" (9. detsembriks 2016 oli seda vaadatud 2 704 237 899 korda). Aastal 2017 ületas "Despacito" vaatamiste arvu rekordi ning 24.04.2018 seisuga on "Despacitol" 5,03 miljardit vaatamist. YouTube'i vaadatuim amatöörvideo oli "Charlie bit my finger - again!" (tõlkes "Charlie hammustas mu sõrme – jälle!"), mida oli 9. detsembriks 2016 vaadatud 844 856 950 korda. Kõige rohkemate vaatamistega video, mis ühtlasi pole muusikavideo, on "Masha and the Bear: Recipe for Disaster" (tõlkes Maša ja Karu: Õnnetuse retsept"). See on kuues vaadatuim video YouTube'is, millel on 24.04.2018 seisuga 3 miljardit vaatamist.
Ettevõte asub San Brunos Californias. Kasutajate tehtud videote kuvamiseks kasutatakse Adobe Flash Videot ja HTML5. YouTube'is on laias valikus videosisu: filmi- ja telesaadete lõike, muusikavideoid, amatööride videoblogisid jms. Enamiku YouTube'i sisust on üles laadinud eraisikud, ehkki YouTube'i partneritena pakuvad oma materjale ka meediakontsernid CBS, BBC, VEVO, Hulu jt firmad.
Registreerimata kasutajad saavad videoid üksnes vaadata, registreeritud kasutajad aga võivad videoid piiramatus koguses ka üles laadida. Võimaliku sobimatu sisuga videoid tohivad üles laadida ainult need registreeritud kasutajad, kes on kinnitanud, et nad on vähemalt 18-aastased.

Eesti juutuubereid

Eesti tuntud juutuuberite hulka kuuluvad näiteks Life of Boris, FlyingKitty, Istoprocent, SarioTV, HDTanel, Martti Hallik,, Hensugusta, Märt Koik, Victoria Villig,
Maria Rannaväli ja KanadonMuhedad.
Nicole Fessel

Nicole Fessel (sündinud 19. mail 1983 Annweiler am Trifelsis) on Saksamaa murdmaasuusataja.
Esmakordselt jõudis ta MK-etapil poodiumile 2. veebruaril 2013 Sotšis, kui oli 15 km jälitussõidus kolmas.

Maailmakarikavõistlustel

Nicole Fessel on individuaalarvestuses osalenud (seisuga 10. jaanuar 2015) 187 maailma karikavõistluste etapil ja jõudnud esikolmikusse kolmel korral, kuid ei ole neist võitnud ühtegi.
Montserrat Caballé

Biograafia

Caballé lõpetas Liceu Konservatooriumis laulmise eriala Eugenia Kemmeny juhendamisel ning Caballéd premeeriti kuldmedaliga. Seejärel siirdus ta 1956. aastal Baseli Ooperiteatrisse, kus ta 1957. aastal tegi professionaalse ooperilauljana debüüdi Puccini "Boheemis" Mimi rollis. Hooajal 1960–1961 laulis ta Bremeni Ooperiteatris, kus ta laiendas oma repertuaari. Aastal 1962 naasis ta Barcelonasse ning debüteeris Liceus, lauldes nimiosa Richard Straussi ooperis "Arabella".

Edu ja kuulsus

Rahvusvahelisele areenile jõudis Caballé aastal 1965, kui ta asendas New Yorgis Carnegie Hallis Marilyn Horne'it Donizetti ooperis "Lucrezia Borgia". Kuna Caballé õppis seda rolli alla ühe kuu ning kuna see oli tema esimene bel canto stiilis laulmine, siis tõi see ooperimaailmas kaasa sensatsiooni. Järgmisel päeval oli ajalehes New York Times öeldud: Callas + Tebaldi = Caballé. Samal aastal astus ta esmakordselt üles ka Glyndebourne'i Festivalil, lauldes Metropolitan Operas Marguerita rolli Charles Gounod' ooperis "Faust". 
Aastal 1969 esines ta Arena di Veronassis silmapaistvalt Giuseppe Verdi ooperis "Don Carlos" (Valois' Elisabetta rollis, muu hulgas koos Domingo ja Cappuccilliga). 
Aastal 1970 esines ta esmakordselt La Scalas Donizetti ooperis "Lucrezia Borgia" ning 1972 Covent Gardenis Verdi ooperis "La Traviata".
Kõige edukamaks aastaks osutus Caballél aga ilmselt 1974, kus ta laulis mitmeid kuulsaid rolle. Näiteks Verdi ooperites "Aida" ja "Les vêpres siciliennes", Donizetti ooperis "Parisina" ja Bellini "Normas"
1970. aasta septembris lõigati tal kõhust välja suur, kuid healoomuline kasvaja. Ta taastus operatsioonist hästi ning jätkas laval esinemist 1975. aasta algupoolel.

Saavutused

Caballé kõige kuulsamad rollid on lauldud bel canto stiilis. Kokku on ta laulnud ligi 80-s ooperis.
Caballé on andnud ka mitmeid soolokontserte, erilist tähelepanu on pälvinud tema emakeelsed laulud. 
Tema hääl oli eriline puhtuse, kontrollitavuse ja tugevuse poolest, samuti olid tal silmapaistvad näitlejavõimed. 
Aastal 1987 osales Caballé ka popmuusikas. Ta laulis koos rokklaulja Freddie Mercury'ga laulu "Barcelona", mis sai hittlauluks. Sama laul sai 1992. aasta Barcelona olümpiamängude hümniks.
Caballé tegeles ka heategevusega. Ta oli UNESCO Hea Tahte Saadik ning rajas Barcelonas erivajadustega laste fondi.

Isiklikku

Aastal 1964 abiellus ta tenori Bernabé Martíga. Nende tütar Montserrat Marti on samuti sopran ning koos emaga esinesid nad sagedasti koos.
Korstnapühkija

Korstnapühkija on isik, kelle ametiks on korstnate ja lõõride puhastamine tahmast.
Tuleohutuse seadus §11 lõige 5: üks kord viie aasta jooksul peab ahju, kaminat või pliiti ning nende korstnat ja ühenduslõõri puhastama korstnapühkija kutsetunnistusega isik, kes väljastab küttesüsteemi tehnilise seisukorra ning ohutuse kohta korstnapühkimise akti.
Korterelamutes, ühiskondlikes hoonetes, ettevõtete hoonetes jne peab küttesüsteemi puhastama kutsetunnistusega korstnapühkija vähemalt üks kord aastas.
Kasutusel olevat ahju, kaminat või pliiti ning nende korstnat ja ühenduslõõri peab puhastama vastavalt vajadusele, kuid mitte harvemini, kui nende dokumentatsioonis on ette nähtud. Kui dokumentatsioon puudub või kui dokumentatsioonis ei ole ette nähtud muud sagedust, siis tuleb neid puhastada vähemalt üks kord aastas.
Tuleohutuse seadus §11 lõige 8: Ahju, kamina või pliidi ning korstna ja ühenduslõõri puhastamise käigus avastatud tuleohutusnõude rikkumisest ja tuleohust peab korstnapühkija kirjalikult teavitama valdajat ja Päästeametit kümne päeva jooksul alates puhastamise päevast.
Toivo Arnover

Toivo Arnover (sündinud 22. aprillil 1947 Tallinn) on eesti näitleja.
Arnover lõpetas 1964. aastal Tallinna 15. Õhtukeskkooli ja 1972. aastal Tallinna Riikliku Konservatooriumi lavakunstikateedri (5. lend).
Ta töötas aastatel 1972–1988 Rakvere Teatris näitlejana.

Isiklikku

Tema ema oli näitleja Thea Veelma.
Mati Hint

Mati Hint (sündinud 28. augustil 1937) on eesti keele- ja ühiskonnateadlane ning poliitik. 1944. aastal astus ta Aakre Mittetäielikku Keskkooli ning lõpetas selle kooli kiituskirjaga. 1963. aastal lõpetas ta Tartu Riikliku Ülikooli eesti filoloogina (spetsialiseerus rakenduslingvistikale). Oli Wellesto liige. Pärast tööaastaid Tallinna Ülikoolis on ta emeriitprofessor.
Mati Hint on Eesti Rooma Klubi liige.

Isiklikku

Tema poeg oli ajakirjanik Madis Hint.
Tootsi valla vapp

Tootsi valla vapp on Pärnu maakonnas asuva endise Eesti haldusüksuse Tootsi valla vapp.
Vapp on kinnitati 21. septembril 1999.
Vapi autor on Priit Herodes.

Vapi kirjeldus

Tootsi valla vapiks on põigiti laineliselt poolitatud heraldiline kilp, mille ülemisel kuldsel väljal on must haamer ning mustal alumisel väljal kaks hõbedast varrast.

Põhjendus

Kuldne ja must on Pärnumaa värvid. Laineline jaotusjoon vihjab Sauga jõele, mille kaldal asunud Tootsi talu järgi said nime raudteejaam, alev ja vald. Haamer tähistab Tootsi valla tööstuslikku tausta. Must värvus osutab turbatootmisele. Kaks hõbedast varrast sümboliseerivad ajaloolist kitsarööpmelist raudteed.
Töökoha ergonoomika

Töökoha ergonoomika on nõuetele vastava töökoha kujundamine
Töökohale esitatavad nõuded tulenevad „Töötervishoiu ja tööohutusese seaduse“ §4 lõike 45 alusel kehtestatud „Töökohale esitatavad töötervishoiu ja tööohutuse nõuded“ määrusega.

Hoone

Ergonoomilise töökoha saab kujundada alles siis, kui hoones paiknevad tööruumid on küllaldase kõrguse ja pindalaga. Töötaja ei sea ohtu oma tervist ja tal on piisavalt ruumi töö tegemiseks. Sisenemiseks ja väljumiseks mõeldud uksed ja väravad peavad olema valmistatud selliselt, et tagaksid turvalise kasutuse lähtuvalt otstarbest. Uste avamine ja sulgemine ei tohi olla takistatud ning töötajat ohustada. Tööruumi aknaid peab saama ohutult avada ja sulgeda. Päiksepoolseid aknaid peab saama varjutada, et kaitsta töötajat soojuskiirguse ja otsese päikesevalguse eest.  Põrandad peavad olema kindlalt paigaldatud ja ei tohi olla ohtliku kallakuga ega libedad. Liikumisteed peavad olema jalakäiatele ja sõidukitele ohutud. Trepid ei tohi olla libedad ning neil peavad olema allakukkumist takistavad piirded.

Tööruum

Tööruum peab olema küllaldase õhuvahetusega ning ventileerimisseadmed ei tohi suurendada mürataset. Töökohad peavad olema piisava valgustusega juhindudes standardist EVS-EN 12464-1:2003 «Valgus ja valgustus. Töökohavalgustus»  Riietusruumid peavad olema küllaldaselt ruumikad. Niiskete riiete kuivatamiseks peab olema  piisavalt suur ja hästi ventileeritav kuivatuskoht. Töötajal peab olema võimalus kasutada sooja ja külma vett. Tualettruumid peavad paiknema töökohtade läheduses. Töö laadist tulenevalt peab olema ka puhkeruum, mis on vajalik töötajate tervise ja ohutuse tagamiseks.

Töövahendid

Töötajad kasutavad ergonoomilisi töövahendeid ja töövõtteid, mis tagavad pikaajalise eduka soorituse ning ei koorma liigselt luustiku ja lihaseid.
Adavere

Adavere nimega seotud kohad

Adavere ümbruses on kohti, mis on tuntud küll Adavere nime järgi, kuid ei asu Adavere alevikus.
Kalme külas asub Adavere mõisa tuulik, kus on tuntud söögikoht. Samuti paikneb külas Adavere mõisa kalmistu.
Ka Mandri-Eesti geograafilise keskpunkt paikneb Kalme külas. Selle lähedale Tallinna–Tartu–Võru–Luhamaa maantee äärde Kalme Hiiekohta on püstitatud seda tähistav kivi.
Räpo järv

Räpo järv (keskkonnaregistri kood vee2138610) on järv Võru maakonnas Võru vallas Räpo ja Mõisamäe külas. Järve pindala on 1 ha.
Arkadi Viira

Saavutused

Neljakordne Eesti meister Kreeka-Rooma maadluses (1988, 1989, 1990, 1991)
1986. aasta Eesti juunioride meistrivõistlused - 2. koht;
1987. aasta Eesti NSV Suvespartakiaad - 4. koht;
1987. aasta Eesti juunioride meistrivõistlused - 3. koht.

Rahvusvahelised turniirid

1988. aasta NSVL ametiühingute meistrivõistlused juunioritele  - 8. koht;
1989. aasta NSVL karikavõistlused  – 12. koht;
1990. aasta NSVL karikavõistlused  – 9. koht.
Kristjan Palusalu mälestusvõistlused 
1990. aasta – 3. koht.
Georg Lurichi mälestusvõistlused 
1991. aasta – 3. koht.
Aleksandr Dmitrijev

Klubikarjäär

Aastatel 2008–2011 mängis ta Norra kõrgliiga klubis Hønefoss BK.
Veebruaris 2011 sõlmis ta 2,5-aastase lepingu FK Uraliga.

Koondisekarjäär

31. augustil 2016 mängis ta rahvuskoondise särgis 100. mängu.
James Mirrlees

James Alexander Mirrlees (5. juulil 1936 – 29. august 2018) oli Šotimaa majandusteadlane.
James Mirrlees uuris majanduslikke stiimuleid ja maksusüsteeme. 
James Mirrleesi tunnustati 1996. aastal Nobeli majandusauhinnaga. 1998. aastal sai ta rüütlitiitli, Sir James Alexander Mirrlees.
Souli ülikool

Souli ülikool (inglise keeles Seoul National University) on ülikool Lõuna-Koreas Soulis.
Ülikool asutati 1946.
Ülikoolis õpib üle 26 000 üliõpilase.
Anatoli Rjabov

Anatoli Rjabov (16. aprill 1894 Itšalki rajoon, Lobaski – 23. mai 1938 Saransk) oli ersa keeleteadlane, pedagoog ja ühiskonnategelane. Ta normeeris ersa kirjakeelt ja koostas ladina tähestikul põhineva ersa kirjakeele projekti.
1916 lõpetas ta Nižõni pedagoogilise instituudi ning töötas seejärel õppejõuna Omski õpetajate seminaris. 1924–1930 töötas Vene NFSV rahvusvähemuste nõukogu mordva büroo metodistina, 1934–1937 oli ta Saranski agropedagoogilise instituudi mordva keelte õppetooli juhataja. Ta tegi koostööd Dmitri Bubrihi ja Jevgeni Polivanoviga.
Rjabov on mitmete õpikute ja sõnaraamatute autor. Ta oli 1924 ja 1925 toimunud Mordva õpetajate kongresside üks organisaatoreid.
Ta arreteeriti 1937. aastal süüdistatuna spioneerimises Soome ja Eesti kasuks. 23. mail 1938 mõistis NSVL Ülemkohtu Väljasõidukolleegium Rjabovi surma mahalaskmise läbi. Tema hauda pole siiani leitud. Ta rehabiliteeriti 1956. aastal.
1993. aastast tähistatakse Anatoli Rjabovi sünnipäeval, 16. aprillil ersa keele päeva.
Smile (Slovjanoserbski rajoon)

Donbassi sõda

Donbassi sõja ajal, 2014. aasta suvel-sügisel toimus asula lähistel mitmeid kokkupõrkeid valitsusvägede ja valitsusvastaste relvajõudude vahel. Asula lähistel asus valitsusvägede kontrollpunkt nr 32, mis piirati valitsusvastaste relvajõudude poolt sisse 15. oktoobril. Lahingutegevuses hukkus mitmeid valitsusvägede võitlejaid, 26. oktoobril hukkus kaks Ukraina sõjaväelast.
27. oktoobril pakkusid kontrollpunkti nr 32 ümberpiiranud valitsusvastaste relvajõudude võitlejad – väidetavalt kohalikud separatistid, Pihkva 34. õhudessantvägede polgu võitlejad ning neile saabunud tšetšeenidest, serblastest ja Doni kasakatest koosnevad abijõud – positsiooni kaitsel olevale valitsusvägede 110 võitlejale võimalust lahkuda positsioonidelt hiljemalt keskööks, võttes kaasa tehnika ja lahingumoona. Õhtupoolikul lubasidki valitsusvastaste relvajõudude üksused 32. kontrollpunkti kaitsel olnud valitsusvägede võitlejatel täies koosseisus, koos rasketehnikaga, piiramisrõngast väljuda.
Ukraina Rahvusliku Julgeoleku ja Kaitse Nõukogu info-analüütilise keskuse pressiesindaja teatel hukkus septembri algusest kestnud vastasseisus üle kümne valitsusvägede võitleja, osad jäid teadmata kadunuks.
Munitsipaalkool

Munitsipaalkool on õppeasutus, mida haldab kohalik omavalitsus. Terminit "munitsipaalkool" on kasutatud ka valla- ja linnakoolide üldnimetusena.
Eestis on munitsipaalkoolid nt Narva Humanitaargümnaasium ja Tartu Maarja Kool.
Birger Eriksen

Varane ja isiklik elu

Eriksen sündis 17. novembril 1875 Flakstadis. Tema isa oli kaupmees ja laeva kapten Caspar Edvard Eriksen ning ta ema oli Jensine Petrine Arentzen. Birger lahkus kodunt 12-aastaselt, et minna õppima Oslosse. Hoolimata sellest, et ta elas ja õppis Oslos, käis ta igal suvel emal külas, kuni viimane 1936. aastal suri, olles olnud lesk 50 aastat.
21. novembril 1903 abiellus Birger Eriksen Christiane Sæhliega, kellega ta sai poja ja kaks tütart.

Karjäär sõjaväes

Eriksen lõpetas keskkooli 1893 ja ta õppis seejärel kolm kuud tehnikakolledžis Berliinis. 1896 alustas ta karjääri sõjaväes, kui lõpetas Norra Sõjaväeakadeemia. 1901. aastaks oli ta tõusnud Norra rannakaitse suurtükiväe kapteniks. 1915. aastal sai temast major ja Agdenesi kindluse komandör.
1931. aastal tõusis ta koloneliks ja kaks aastat hiljem sai temast Oscarsborgi kindluse komandör. Selles ametis oli ta kuni 1940. aastani. Drøbaki lahingu puhkemise hetkel oli tal jäänud 6 kuud pensionile minekuni. Enne Oscarsborgi komandöriks saamist oli ta juhtinud kindlusi Tønsbergis, Agdenesis ja Bergenis.
Eriksen viibis Oscarsborgis, kui see 12. mail 1945 taas Norra vägede kontrolli alla läks. Eriksen pidas kõne lipust kui isamaa sümbolist, kui Norra lipp, mis oli Oscarsborgi kindlusel 1940. aasta aprillini lehvinud, taas lipuvardasse tõusis.

Maailmasõja järgsed uurimised

Kuigi Erikseni tööd autasustati peale sõda, sai ta riiklikelt uurijatelt kriitikat, et ta oli liiga kiiresti sakslastele alistunud. Eriksen kaitses end väitega, et ta oli olnud suure surve all, kui sakslased riiki ründasid ja et ta oli sissetungijate vastu kohe lahinglaenguid kasutanud, kuigi Norra lahingureeglid nägid esmalt ette hoiatuslaskude laskmise.
Kaks uurimist näitasid, et Eriksen oli sissetungi ajal oma kohuseid täielikult täitnud.

Pärand

Birger Eriksen suri 16. juuli 1958; teda peeti sõjakangelaseks. Tema põrm kremeeriti ja urn tuhaga maeti Drøbaki kirikusse. 4. oktoobril 1977 ta ekshumeeriti ja tema säilmed maeti ümber Vår Frelsers gravlundi kalmistule Æreslundeni matmispaika, kuhu matmine on norralastele suur au.
Lõplikult tunnustati koloneli pingutusi ja lükati ümber tema vastu suunatud sõjajärgne kriitika 1995. aastal, kui Norras tähistati 50. aasta möödumist Teise maailmasõja lõpust. 6. mail 1995 avas kuningas Harald V Oscarsborgi kindluses Borggårdeni väljakul kolonelile pühendatud ausamba. Birger Erikseni peetakse tänapäeval üheks tähtsaimaks Norra liidriks Teise maailmasõja ajal.
Tümopoees

Tümopoees on tänapäevastel toimiva tüümusega sündinud selgroogsete loomadel tüümuses toimuvate protsesside koondnimetus, mille käigus luuüdist migreerunud tümotsüüdid diferentseeruvad (rakkude arvukuse suurenemine, positiivne selektsioon tüümuse koores ja negatiivne selektsioon tüümuse säsis) küpseteks T-rakkudeks.
Tümopoeesis osalevad mitmed tsütokiinid, kasvufaktorid ja hormoonid.
Mõned autorid kirjeldavad nimetatud protsessi tüümuse migratsioonina, mis sisaldab selektsiooni, diferentseerumist ja paljunemist.
Pitka jõgi

Pitka jõgi (inglise keeles Pitka Creek) on jõgi Kanadas Briti Columbias.
Jõgi suubub Pitka lahte.
Jõgi sai nime sealkandis elanud Eesti kontradmirali Johan Pitka järgi.
Troopiline ookeaniline kliima

Troopiline ookeaniline kliima on Alissovi kliimaklassifikatsiooni järgi kliimatüüp, mis on iseloomulik ookeanide troopikas paiknevatele osadele. Et piirkonnas valitsevad aastaringselt passaadid, siis nimetatakse seda mõnikord passaatkliimaks.
Troopilisele ookeanilisele kliimale on iseloomulikud mõõdukalt kõrged õhutemperatuurid, mis kasvavad suvel ekvaatori suunas temperatuurini +20 kuni +27°С. Talvel muutuvad kõrgematel laiuskraadidel õhutemperatuurid madalamaks ning ulatuvad kuni +10...+15°С.
Et atmosfäär on ebastabiilne ja seal esineb inversioon, siis tekib palju rünk- ja kihtrünkpilvi, keskmine pilvisus on üle 50%. Aga sademete hulk on suhteliselt väike, välja arvatud saarte tuulepealstel külgedel. Näiteks Hawaii saarte hulka kuuluva Kauai saare tuulepealsel küljel on aasta keskmine sademete hulk umbes 12 000 mm aastas, mille põhjuseks on niiskete õhumasside tõus kirdeküljel. Sama saare tuulealusel küljel on aasta keskmine sademete hulk vaid 560 mm.
Avatud ookeanis on ilm tavaliselt kuiv, mõnikord sajab nõrka vihma. Harva sajab tugevat vihma seoses troopiliste tsüklonite tegevusega.
Jevgenija Uralova

Jevgenija Vladimirovna Uralova (vene Евгения Владимировна Уралова; sünninimi Jevgenija Treitman, vene Евгения Владимировна Трейтман; sündinud 19. juunil 1940 Leningradis) on vene näitleja.
Koos emaga viidi ta välja blokaadiaegsest Leningradist. Teel sattusid nad piiramisrõngasse ning elasid mõnda aega partisanisalgas.
Keskkooli lõpetamise järel õppis ta tehnikumis ning juba suunati tehasesse joonestajaks, kuid ta võeti vastu Leningradi Teatri, Muusika ja Kinematograafia Instituuti, mille ta lõpetas 1964. aastal. Ta õppis instituudis õhtuses osakonnas ning töötas samaaegselt erinevates ametites.
Alates 1965. aastast töötab ta Jermolova-nimelises Teatris.
Esimest korda mängis Uralova filmis 1959. aastal. Kokku on tal filmirolle olnud ligi 50.
Emil Rutiku

Emil Rutiku (sündinud 7. novembril 1963 Bakuus) on eesti meelelahutustegelane.
Ta kandideeris Eesti Iseseisvuspartei nimekirjas 2014. aasta Euroopa Parlamendi valimistel ja sai 338 häält.
Alates 20. septembrist 2014 on ta Eesti Vabaerakonna juhatuse liige.
Rutiku osales 2012. aastal telesaates "Tähed jääl", kuid jättis tervislikel põhjustel saate pooleli.

Isiklikku

Tema tütar Hanna Korsar on moelooja.
Marek Kalmus

Saavutused

3x Fitnessi Maailmameister .(2002–2005)/WFF/ 
4X Fitnessi Euroopa Meister .(2001–2006)/WFF/ 
5X Eesti absuluutne karikavõitja kulturismis./IFBB/ 
1x Eesti absoluutne meister kulturismis./IFBB/
Kulturismi MM'i 5. ja 7. koht.(2001, 2002) /NABBA/ Klassikalise kulturismi Euroopa 8. koht(2008) ja MM'i 9. koht(200/) /IFBB/
Elukutseliste EM ja MM 4. koht (2005, 2006)/WBBF/
Eesti meister rinnaltsurumises 1999.
Eesti rammumees 1998
5x Eesti meister trekisõidus /1989,1990/
Richard Kuhn

Panus orgaanilise keemia arendamisse

Ta uuris looduslike karotenoididega seonduvat, avastas ja koostas 8 karotenoidi struktuuri (ingl carotenoids)ning hiljem sünteesis neid. Ta avastas, et karotenoid on vajalik teatud vetikate viljastumisel (ingl k fertilization). Tema ja ta kaastöötajad eraldasid karotenoide mitmesugustest looduslikest allikatest, näiteks safranist, kibuvitsamarjadest, krookustest, palmiõlist, lobster shellsist ja inimese emakoogist.

Poliitika

Kriitikat on pälvinud tema koostöö Kolmanda riigi valitsusega.
Jussi Ahlroth

Jussi Ahlroth (sündinud 1973) on Soome ajakirjanik, kriitik ja endine muusik.
Aastast 2003 on ta töötanud ajalehe Helsingin Sanomat kultuuritoimetajana. Ta arvustab muu hulgas rokkmuusikaesitusi ning ulme-, fantaasia- ja religioosset kirjandust.
Aastal 2006 ilmus tema kirjutatud teos "Mie oon Lordi" ("Mina olen Lordi"), mis räägib Soome bändi Lordi ajaloost bändiliikmete lapsepõlvest tänapäevani.
Ahlroth mängis aastatel 1989–1990 bassi bändis Abhorrence. Hiljem on Ahlroth mänginud rokkansamblis Spiha.
Courteney Cox

Elulugu

Courteney sündis ja kasvas üles Birminghamis. Tal on kaks vanemat õde Virginia ja Dottie ning vanem vend Richard. Tema vanemad lahutasid 1974. aastal. Isa kolis Floridasse; Courteney hakkas elama ema ja kasuisaga.
Pärast keskkooli lõpetamist läks ta sisearhitektuuri õppima. Aasta hiljem kolis ta New Yorki ning hakkas tööle Fordi modelliagentuuris. Modellinduse kõrval võttis näitlemistunde.

Eraelu

Courteney on 1999. aastast abielus näitleja David Arquette'iga, kellega tutvus filmi "Karje" võtetel. Aastal 2004 sündis neil tütar Coco Riley Arquette.